Leklanšov članak
<s>Leklanšeov element (baterija) je galvanski element koji je izmislio i patentirao Žorž Leklanše 1866.</s>

<s>Sastav 
Leklanšeov element sastoji se od cinkanog suda u kome se nalazi šipka od grafita.</s><s>Grafitna šipka stavljena je u platnenu vrećicu napunjenu mangan-dioksidom (MnO2) i ugljenikom.</s><s>Kao elektrolit u ovom elementu služi rastvor nišadora (NH4Cl).</s><s>On je pomešan sa skrobom, tako da obrazuje vlažnu kašu.</s><s>Cinkani sud u kome se ovo nalazi zaliven je s gornje strane smolom, u kojoj je napravljen vrlo mali otvor kroz koji izlaze gasovi koji se pri radu obrazuju.</s>

<s>U elementu se odvija hemijski proces razdvajanja naelektrisanja:
NH4Cl → NH4 + Cl,
gde je NH4 sa pozitivnim naelektrisanjem a Cl sa negativnim.</s>

<s>Proces naelektrisanja 
Joni NH4 se kreću prema grafitnoj šipki, a joni Cl prema cinkanom sudu , usled kojeg se cinkani sud naelektriše negativno, a grafitna šipka pozitivno.</s><s>Električni napon između polova Leklanšeovog elementa, dakle između grafitne šipke i cinkanog suda, iznosi 1,5 V. Vezivanjem više Leklanšeovih elemenata u bateriju dobija se izvor struje  koji ima viši električni napon između polova.</s><s>U bateriji za džepnu lampu Leklanšeovi elementi su povezani tako što je grafitna šipka prvog elementa spojena sa cinkanim sudom drugog, i grafitna šipka drugog sa cinkanim sudom trećeg elementa.</s><s>Mesingane trake, koje su u spoju sa cinkanim sudom prvog i sa grafitnom šipkom trećeg elementa, jesu polovi baterije.</s><s>Pri proizvodnji baterija, za pozitivan pol se pravi kraća a za negativan duža traka.</s><s>Električni napon između polova opisane baterije iznosi 4,5 V.</s>

<s>Korišćenje 
Pri radu Leklanšeovog elementa troše se elektrolit i cinkana elektroda.</s><s>Kad hemijski proces oslabi, napon između polova opada, pa je tada potrebno bateriju zameniti novom.</s><s>Leklanšeovi elementi koriste se kao izvori struje u tranzistorskim uređajima, telefoniji i telegrafiji, baterijskim lampama itd.</s>

<s>Literatura 
 Dr Milan Raspopović, mr Bojana Nikić, dr Dragiša Ivanović, dr Dragomir Krpić, Jezdimir Tomić (2006).</s><s>Fizika.</s><s>Zavod za udžbenike i nastavna sredstva, Beograd.</s>

<s>Električne baterije</s>

